Der er en risiko ved loop, men du kan formindske risikoen sådan: Du er fortrolig med din pumpe og CGM. Du er tryg ved at bruge de grundlæggende komponenter. Du kender din diabetes type 1 godt. Dvs. at du kan tælle kulhydrater, og du har testet dine basalrater, din kulhydratratio og din insulinsensitivitet. Du har sat dig grundigt ind i DIY løsningen og tilpasset den til dine behov. Du ved, hvad du skal gøre, når udstyret ikke virker. Du overvåger det nøje og har en back-up til plan B. Du involverer dine nærmeste omgivelser, så de ved, hvad de skal gøre, hvis du får for meget eller for lidt insulin.